צוות הצלה (סדרת טלוויזיה)

צוות הצלה היא סדרת טלוויזיה ישראלית חינוכית לילדים, המשודרת בערוץ ניק ג'וניור למנויי HOT. בשנת 2023 יצאה העונה העשירית בהשתתפות משפחת טרסוב. כמו כן, בשנת 2024 יצאה סדרת בת שעוסקת בדור הבא של יחידת המשטרה של צוות הצלה בהנהלת דן-דן ושירה, כאשר דמותו של פגע-רע הופכת לצוער שלהם. העלילה עוסקת בילדים בגן אשר הופכים לבעלי מקצוע להצלה ומכנים אותם צוות הצלה. בכל פרק יוצא צוות ההצלה למבצע חדש - לטפל בפצוע בשטח, לתפוס גנב או לכבות שרפה. לפעמים צוות ההצלה צריך עזרה וקורא לאחד מהעוזרים מהתחנה הקרובה. ביחד הם עוזרים למלי קרה-לי בכל צרה ומלמדים את פגע-רע, הנבל השכונתי, את מהות החוקים. בכל סוף יום מפקד התחנה דן-דן, מעניק מדליית הצטיינות למצטיין שפתר את הבעיה. דן-דן (אלון לשם): מפקד התחנה. מתנייד עם אופנוע של מפקד התחנה. פרש מהקבוצה בין עונות 9 ל-10. בסדרת הבת מנהל את בית הספר לשוטרים ולשוטרות. שירה (יהל בוסקילה): שוטרת. מתניידת בניידת המשטרה. בסדרת הבת מחנכת בבית הספר לשוטרים ולשוטרות. נטלי (אלכס מוסקל): כבאית. מתניידת ברכב כיבוי אש. בין עונות 9 ל-10 נהייתה מורה להירגעות רוחנית. בסדרת הבת מדריכה בבית הספר לכבאים וכבאיות. יעל (גאיה רוזנברג): רופאה. מתניידת באמבולנס. יוני (עידן נועם) (עונה 1): כבאי. מתנייד ברכב כיבוי אש. בסדרת הבת מדריך בבית הספר לכבאים וכבאיות. עמית (גיא שטרן) (עונות 1–9): שוטר. מתנייד בניידת המשטרה. רני (בועז גולן) (עונות 2–10): כבאי. מתנייד ברכב כיבוי אש. המחליף של יוני. בין עונות 9 ל-10 נהיה וטרינר. לני חילוצים (אילנה טקאץ') (עונות 2–10): מחלצת, מהתחנה הקרובה. מתניידת בניידת החילוצים. בעונה העשירית מטיסה את המסוק של ניר. ניר מצוות אוויר (מתן דסה) (עונות 6–9): טייס מסוק, מהתחנה הקרובה. ג'ול מצוות ריגול (עומר בלומנפלד) (עונה 8–10): חוקר, מהתחנה הקרובה, שלא אוהב להיראות ליד אנשים אחרים. מלי קרה-לי (מיכל ינאי): אישה אשר מסתבכת בצרות בגלל פגע-רע עד שצוות הצלה מציל אותה. בעונה 10 פתחה חנות של פריטים יד שנייה, בעלת הקוף המקורית שלו נתנה את השם "קופיפי", שהווה מרכז העלילה של העונה העשירית. בהמשך התגלה שהיא מאוהבת בפגע בסתר. פגע-רע (תומר שרון): הנבל השכונתי אשר עושה בעיות למלי קרה-לי עד שצוות הצלה תופס אותו ומכניס אותו למעצר. בסוף העונה השביעית כותב מדריך לתעלולנות. התמודד בעונה השמינית ליו"ר ועד השכונה. בעונה העשירית נכנס למאסר, בגין שוד שהוא לא עשה. כמו כן, התוודע לדן-דן באותה עונה שהוא מאוהב במלי בסתר. בסדרת הבת, משמש פגע כצוער בבית הספר לשוטרים של דן-דן ושירה, למרות שגם שם גורם למהומה רבה. המספר (עידו מוסרי) (עונות 1–9): מספר את הסיפור ולפעמים מדבר לפגע-רע על מה שהוא עושה. מור (מור עזריה) (עונות 4,2 ו-7): ילדה מהסדרה "מסיבת יצירה" וחברה של שי-יה. הופיעה לראשונה בפרק "תעלומה במזוודה". שי-יה (שי-יה פישר) (עונות 4,2 ו-7): ילדה מהסדרה "מסיבת יצירה" וחברה של מור. הופיעה לראשונה בפרק "תעלומה במזוודה". גיבור (עונה 3): הכלב של יעל. הופיע לראשונה בפרק "גיבור גיבור העל". שוד ושבר (תומר שרון) (עונה 6): אחיו התאום של פגע רע. ההבדלים היחידים ביניהם הם בחולצות ובתסרוקות שלהם. נפגשו לאחר סכסוך משפחתי ממושך ואחרי הם התפייסו, והסתכסכו שנית. כמו אחיו, גם הוא עושה מעשי פשע. הופיע בפרק "שוד ושבר". דובל'ה (טל מוסרי) (עונה 6): המנצח של המקהלה שבה חברה מלי. אמו קראה לו ככה מכיוון שהוא מתוק כמו רוגלה. סוחב קרטיבים בכיסיו על מנת לחלק לחברי הלהקה בשביל שגרונם יהיה צלול. ניצן (רז צבי) (עונות 7–8): אחיה הקטן של מלי שגבוה ממנה בכמה סנטימטרים. סוזוקי יוקי (אקילה אקווארווה) (עונה 8): המורה של מלי לקראטה. יפני במוצאו. הופיע אף בעונה השנייה של סדרת הבת. שולה מצחיקולה (טל קלאי) (עונות 8–9): דודתם של מלי וניצן. הבעלים של חוזר. לא הייתה מודעת לחטיפתו של חוזר. הוזכרה בפרק בעונה 4. מקס (יונתן לשם) (עונה 8): אחיו הקטן של דן-דן. חובב תעלולים. חוזר (עונה 9): הכלב של שולה מצחיקולה. שכן שמו, נוהג תמיד לחזור. עלילת חטיפתו עמדה במרכז העלילה של עונה 9. מר קלוץ (דימה רוס) (עונה 9): מוכר בחנות החיות "ליטופים לשולה את חוזר הכלב. מכונה לעיתים "מר פלוץ". החוטף של חוזר. תכנן להופיע אתו בתחרות כלבים בקפריסין. בנוסף, יש לו עסק ליאכטות. נלכד בקפריסין. מורן (מורן טרסוב) (עונה 10): אשתו של ג'וזף ואמא של אמה ומיילו. עברה לגור בשכונה בעונה 10. ג'וזף (ג'וזף טרסוב) (עונה 10): בעלה של מורן ואבא של אמה ומיילו. עבר לגור בשכונה בעונה 10. אמה (אמה טרסוב) (עונה 10, אורחת בעונה 8): אחותו הגדולה של מיילו והבת של מורן וג'וזף. עברה לשכונה בעונה 10. מיילו (מיילו טרסוב) (עונה 10, אורח בעונה 8): אחיה הקטן של אמה והבן של מורן וג'וזף. עבר לגור בשכונה בעונה 10. בעונה 8, מרומז שהוא חבר של מלי קרה לי. נגנב לו בובת קוף בעונה 10. המוביל (רודי סעדה) (עונה 10): מוביל מגושם ששובר דברים שאותם הוא מביא. הגנב של קופיפי. היה נוכח ביום שסבא של מלי נתן את הקוף ואת המפתח. נעצר בסוף העונה. הסוהרים (עונה 10): סוהר וסוהרת לא כל כך חכמים ששומרים על פגע. לסוהר יש אוסף בובות נדירות, ומומחה בתיקונן. סבא דובי (עונה 10): סבם של מלי וניצן. ספן שאבד בים. הפקיד בידה של מלי את הקוף הנדיר שבתוכו היה טמונה מפת אוצר שרק למלי היה את המפתח אליו. נלי מוצאת אותו בסוף העונה לאחר שהיה תקוע על אי במשך כמה שנים. צוות הצלה, במיזם "אישים" לתיעוד היצירה הישראלית אלו הסדרות החדשות של הוט לחודש יוני 2018, באתר מגזין טכנולוגיה ובידור – Gadgety, ‏29 במאי 2018